ลำไย ไหทองคำ

สุพรรณษา เวชกามา (เกิด 2 ตุลาคม พ.ศ. 2541) ชื่อเล่น อ้าย หรือที่รู้จักกันในชื่อ ลำไย ไหทองคำ เป็นนักร้องลูกทุ่ง นักแสดง พิธีกรชาวไทย มีผลงานที่มีชื่อเสียงคือเพลง "ผู้สาวขาเลาะ" และ พรีเซนเตอร์สินค้า แบรนด์ อาซากิ สินค้าหูฟังและอุปกรณ์ไอที

ประวัติ
สุพรรณษา เวชกามา ชื่อเล่นว่า อ้าย เป็นบุตรสาวของสมชาย เวชกามา กับหนูแดง คลังมนตรี เกิดที่บ้านผักเผ็ด ตำบลน้ำคำ อำเภอสุวรรณภูมิ จังหวัดร้อยเอ็ด ครอบครัวมีฐานะยากจน และย้ายเข้ามาอยู่ในกรุงเทพฯ เร่ขายของ ตามสถานบันเทิงยามราตรี เป็นอาชีพเสริม ตั้งแต่ชั้นอนุบาล จากนั้นได้เข้ารับการศึกษาในชั้นประถมที่โรงเรียนวัดยางสุทธาราม เขตบางกอกน้อย​ และเริ่มเข้าสู่วงการดนตรีจากการรับงานกับวงอิเล็กโทน ตอนเรียน ป.4 โดยทำหน้าที่ร้องเพลงและแดนเซอร์ ต่อมาก็กลายมาเป็นหมอลำซิ่งเดินสายร้องเพลงจนพบกับประจักษ์ชัย เนาวรัตน์ และได้เซ็นสัญญาเป็นศิลปินในสังกัด และเขาตั้งชื่อให้เธอว่า ลำไย ไหทองคำ จุดที่ทำให้เธอกลายเป็นที่รู้จักคือ เพลง "ผู้สาวขาเลาะ" โดยมีทั้งผู้นิยมชมชอบและวิจารณ์การแต่งกาย โดยเธอให้สัมภาษณ์ว่าพฤติกรรมบนเวทีเป็นเพียงการแสดง เมื่อมีคนจ้างเล่น ก็ต้องทำให้เต็มที่ และทำไปเพื่อเลี้ยงปากท้อง

ลำไย ไหทองคำ เกือบจะไม่ได้ใช้ชื่อนี้ในวงการแล้ว โดยย้อนไปเมื่อครั้งที่เธอได้พบกับ อ.ประจักษ์ชัย ในช่วงแรก ๆ เขาได้คิดชื่อในวงการให้เธอเลือก 2 ชื่อ คือ "ลำไย ไหทองคำ" และ "สำเพ็ง เด้งดี" แต่สาวลำไยเห็นว่าชื่อสำเพ็ง ฟังดูเหมือนชื่อย่านขายของมากกว่า ทำให้คนอาจสับสน เลยตัดสินใจเลือกชื่อ "ลำไย ไหทองคำ" นั่นเอง โดยเพลงแรกของเธอที่ถูกปล่อยออกมามีชื่อว่าเพลง 17 สิเข้า ซึ่งมีท่าเต้นสุดสะเด่าที่ทำเอาเธอโดนวิจารณ์อย่างหนัก แต่ความแซ่บของเธอกลับยิ่งทำให้มีคนติดตามมากขึ้นเรื่อย ๆ พร้อมกับกระแสในแง่ลบเรื่องท่าเต้นที่ไม่เหมาะสม ทำให้ถูกที่โรงเรียนตักเตือน

หลังจากที่เพลง 17 สิเข้า เป็นกระแสดราม่าเรื่องท่าเต้นไปได้สักพัก ในช่วงปลายปี 2559 สาวลำไยก็ได้มีโอกาสถ่ายทอดบทเพลง ผู้สาวขาเลาะ ที่แต่งโดย อาม ชุติมา ซึ่งเป็นเพลงหมอลำสนุก ๆ มีเนื้อหาพูดถึงสาว ๆ ที่ชอบเที่ยวลั้ลลา  นอกจากเนื้อเพลงจะเป็นภาษาอีสานแท้ ๆ แล้ว ดนตรียังเป็นแบบหมอลำสไตล์เร็กเก้ มีความแปลกใหม่ ส่งผลให้เพลงนี้ติดหูคนฟังได้อย่างง่ายดาย กลายเป็นเพลงฮิตติดชาร์ต แถมยังทำสถิติทะลุสองร้อยล้านวิวในเวลาแค่ครึ่งปี ทำให้ชื่อของ ลำไย ไหทองคำ เป็นที่รู้จักไปทั่วประเทศ มีงานติดต่อเข้ามามากมาย และมีผลงานเพลงออกมาอยู่เรื่อย ๆ พร้อมกับมีโอกาสได้ไปฟีเจอริ่งกับนักร้องคนอื่น ๆ ไม่ว่าจะเป็นเพลง ผู้สาวขาเฟี้ยว, เพลงขาร็อคขาเลาะ ร่วมกับ เสก โลโซ, เพลงหมอลำลงตับ ร่วมกับ เพชร สหรัตน์, เพลงสาธุ ร่วมกับ บูม บูม แคช และล่าสุดกับเพลง น้องง่ายกับอ้ายผู้เดียว ซิงเกิลช้า ๆ ซึ้ง ๆ ที่มีเนื้อหากินใจ

ผลงาน

ผลงานเพลง

ผลงานเพลงศิลปินรับเชิญ

ผลงานละครโทรทัศน์

ผลงานกรรมการ และ พิธีกร 
 (2563 - 2564) รายการเลดี้ พลาซ่า Lady Plaza ทุกวันเสาร์-อาทิตย์ 10.00 น. ช่อง 23 เวิร์คพอยท์ ร่วมกับ ศิริพร อยู่ยอด และธัณย์สิตา สุวัชราธนากิตติ์  
(2564) รายการลูกทุ่งไอดอล ซีซั่นที่ 4 "บทบาท คือ เทรนเนอร์/หัวหน้าทีม" ทุกวันเสาร์ เวลา 18:00 น. - 19:50 น. ทางช่อง 7 เอชดี
(2564) รายการเพชรตัดเพชร ซีซั่น 2 กรรมการรับเชิญ ตอนที่26 ทุกวันอาทิตย์ 18.00 - 20.00 น. ทางช่องเวิร์คพอยท์23

ผลงานภาพยนตร์ 
 (2561) ผู้สาวขาเลาะ เดอะมูฟวี่อินดี้ รับบท ลำไย เข้าฉายวันที่ 29 มีนาคม พ.ศ. 2561
 (2561) ฮักแพง รับบท พิม เข้าฉายวันที่ 1 พฤษภาคม พ.ศ. 2561
(2562) แฮปปี้นิวยู แสบสนั่น ยันหว่าง รับบท ลำไย ไหทองคำ เข้าฉาย 30 ธันวาคม พ.ศ. 2562
 (2563) ฮักเถิดเทิง รับบท นรี เข้าฉายวันที่ 23 กรกฎาคม พ.ศ. 2563
 (2565) The Lake (เดอะเลค) บึงกาฬ / เข้าฉาย 18 สิงหาคม พ.ศ. 2565

โฆษณา 
 M-150

รางวัล 

 (2560) รางวัลศิลปินหน้าใหม่ ฝ่ายหญิงยอดนิยม โดยมหานครอวอร์ดส ครั้งที่ 14 ประจำปี 2560
 (2561) รางวัลนักร้องลูกทุ่งหญิงยอดนิยม และเพลงลูกทุ่งยอดนิยม โดยสยามดารา สตาร์ส อวอร์ดส์ 2018
 (2561) รางวัลนักร้องลูกทุ่งหญิงขวัญใจมหาชน โดย MAYA AWARDS 2018 (มายามหาชน ครั้งที่ 4)
 (2562) รางวัลคนดีศรีอีสาน ครั้งที่ 38 ประจำปี 2562 โดยสมาคมสื่อมวลชนภาคอีสาน , เครือข่ายความดีงานภาคอีสาน ฯลฯ
 (2562) รางวัลศิลปินปลอดบุหรี่ สาขานักร้องหญิงยอดนิยม โดยเครือข่ายวิชาชีพสุขภาพเพื่อสังคมไทยปลอดบุหรี่
(2562) รางวัลศิลปินฮิตติดกระแสหญิง ปี 2562 และรางวัลมิวสิควีดีโอ ลูกทุ่งแห่งปี ประจำปี 2562 และเพลง ใจสิเพ ก็ยอดวิวมาแรง โดยลูกทุ่งมิวสิคอวอร์ด Hit Station
(2562) รางวัลศิลปินฝ่ายหญิงยอดนิยม โดยมหานครอวอร์ดส ครั้งที่ 16 ประจำปี 2562
(2563) รางวัลธรรมาภิบาล "นารายณ์ทรงสุบรรณ" สาขาศิลปินนักร้องยอดนิยมดีเด่น ประจำปี 2563 โดยสมาคมผู้สื่อข่าวจังหวัดนครราชสีมา สมาคมสื่อสารมวลชน และชมรมนักข่าวหนังสือพิมพ์ทีวีสื่อออนไลน์

อ้างอิง

แหล่งข้อมูลอื่น 
 
 

 
นักร้องป็อปไทย
บุคคลจากอำเภอสุวรรณภูมิ
นักร้องวัยรุ่นชาวไทย
นักร้องหญิงชาวไทย
นักร้องลูกทุ่งหญิงชาวไทย
พุทธศาสนิกชนชาวไทย